Mehi tuli starti 18 ning kohe kaks esimest alustajat olid peamised esikohakonkurendid. Pavo Raudseppa asus jälitama 30 sekundit hiljem rajale pääsenud Elmo Kassin. Sedakorda oli Kassin selgelt parem. Ta püüdis juba poolel distantsil Raudsepa kinni ning edestas teda lõpuks 59 sekundiga (ajad vastavalt 26.58 ja 27.57). Kolmanda koha napsas suusameeste eest laskesuusataja Indrek Tobreluts (28.48). Neljas oli Meelis Aasmäe (29.23), viies Margus Ross (29.40), kuues Risto Roonet (30.01).